**ΠΡΟΣΚΛΗΣΗ ΓΙΑ ΚΑΤΑΘΕΣΗ ΟΙΚΟΝΟΜΙΚΗΣ ΠΡΟΣΦΟΡΑΣ ΓΙΑ:**

**την παραγωγή βίντεο/ σποτ προβολής για τις ανάγκες του Πανεπιστημίου Δυτικής Μακεδονίας**

**προϋπολογισμού 36.952,00 €, συμπεριλαμβανομένου 24% ΦΠΑ**

**ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ**

*Στη Στήλη «ΠΕΡΙΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.*

*Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον υποψήφιο Ανάδοχο ή ένας αριθμός που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση, θεωρούνται ως απαράβατοι όροι σύμφωνα με την παρούσα.* ***Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.***

*Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.*

*Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ, εάν η αντίστοιχη προδιαγραφή πληρούται ή όχι από την Προσφορά, ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά.*

*Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε Τεχνικά Φυλλάδια κατασκευαστών, εφόσον κατατεθούν (προαιρετικό).*

*Πληροφορίες για τη σύνταξη των προδιαγραφών:* Τμήμα Δημοσίων και Διεθνών Σχέσεων, τηλ: 2461056212, email: [pr@uowm.gr](mailto:pr@uowm.gr)

**ΠΙΝΑΚΑΣ ΣΥΜΜΟΡΦΩΣΗΣ**

**Παραγωγή βίντεο/σποτ προβολής για τις ανάγκες του Πανεπιστημίου Δυτικής Μακεδονίας**

|  |  |  |  |  |
| --- | --- | --- | --- | --- |
| **α/α**  **(α)** | **Περιγραφή (β)** | **Απαίτη-σεις (γ)** | **Απάντη-ση (δ)** | **Παραπο-μπή (ε)** |
|  | **ΤΕΧΝΙΚΕΣ ΠΡΟΔΙΑΓΡΑΦΕΣ** |  |  |  |
| **1** | **Κεντρικό βίντεο/σποτ του Πανεπιστημίου Δυτικής Μακεδονίας και των 7 των Σχολών του** |  |  |  |
| **1.1** | **Γενικά Χαρακτηριστικά** |  |  |  |
|  | Δημιουργία παραγωγής πρωτότυπων βίντεο/σποτ υψηλής ανάλυσης για την προβολή και διαφήμιση του Πανεπιστημίου Δυτικής Μακεδονίας με στόχο την προσέλκυση νέων φοιτητών, ως εξής:  **- Ένα κεντρικό βίντεο/σποτ διάρκειας 3-5 λεπτών και δύο εκδοχές σύντομων βίντεο/σποτ (shortcuts) 1 έως 2 λεπτών του ενός και έως 20 δευτερολέπτων του άλλου.**  **- θεματικά βίντεο/σποτ για κάθε μία από τις 7 σχολές διάρκειας 1 λεπτού και 7 σύντομων βίντεο/σποτ (shortcuts) διάρκειας 20 δευτερολέπτων.**  Η δημιουργία των βίντεο/σποτ περιλαμβάνει τις εξής εργασίες και προδιαγραφές/απαιτήσεις:   1. Κατάθεση 2 ολοκληρωμένων προτάσεων με τη συμπερίληψη δημιουργικών κατευθύνσεων σεναρίων 2. λήψεις σε εσωτερικούς και εξωτερικούς χώρους του Πανεπιστημίου, στις 5 πόλεις που αυτό εδρεύει (Κοζάνη, Φλώρινα, Καστοριά, Πτολεμαΐδα, Γρεβενά) με τη δυνατότητα χρήσης πλάνων ήδη υπάρχοντος αναρτημένου υλικού 3. δυνατότητα συνεντεύξεων μελών της πανεπιστημιακής κοινότητας και φοιτητών της 4. Μουσική επένδυση των βίντεο / σποτ 5. Έγκριση όλων από την Αναθέτουσα Αρχή πριν την καταληκτική ημερομηνία παράδοσης αυτών 6. Τα βίντεο/σποτ mp4, θα παραδοθούν σε 2 γλώσσες (Ελληνικά και Αγγλικά) και θα έχουν τη δυνατότητα ενεργοποίησης υπότιτλων (σε περίπτωση χρήσης αφήγησης – speakage) για την προβολή αυτών σε συμμετοχές του Ιδρύματος σε εκθέσεις, εκδηλώσεις κλπ. | ΝΑΙ (σε όλα) |  |  |
| **2** | **Ποσότητα, τόπος, χρόνος παράδοσης, εγγυήσεις** |  |  |  |
| **2.1** | **ΤΟΠΟΣ ΠΑΡΑΔΟΣΗΣ:** Έδρα της Αναθέτουσας Αρχής στα Κοίλα Κοζάνης  **ΧΡΟΝΟΣ ΠΑΡΑΔΟΣΗΣ: 15 Ιουνίου 2022** υποβολή των προτεινόμενων βίντεο/σπότ για παρατηρήσεις/διορθώσεις από την αναθέτουσα αρχή και **20 Ιουνίου 2022** η καταληκτική ημερομηνία παράδοσης αυτών. | ΝΑΙ (σε όλα) |  |  |
| **2.2** | **ΥΠΟΧΡΕΩΣΕΙΣ ΑΝΑΔΟΧΟΥ**   1. Ο Ανάδοχος θα πρέπει να διαθέτει εμπειρία σε Broadcast Services, Corporate Videos, Air Video Productions με άδεια χειριστή ΣμηΕΑ και παραγωγή φιλμ μικρού μήκους με χρήση τεχνολογίας. Για την απόδειξη των παραπάνω απαιτήσεων ο υποψήφιος **θα πρέπει να συμπεριλάβει στην προσφορά του** στοιχεία (π.χ. εκτελεσθείσες συμβάσεις, βεβαιώσεις, πιστοποιήσεις κλπ.) και κατάλογο συναφών έργων της τελευταίας τριετίας. Η αγορά δικαιωμάτων χρήσης αποσπασμάτων βίντεο υψηλής ευκρίνειας από βιβλιοθήκες οπτικοακουστικού υλικού σε περίπτωση που χρησιμοποιηθούν θα περιλαμβάνεται στο συνολικό τίμημα της προσφοράς του αναδόχου. 2. Ο ανάδοχος πρέπει να εμπίπτει στο Μητρώο Διαφάνειας ΕΣΡ. 3. Ο εξοπλισμός που θα χρησιμοποιηθεί για την παραγωγή των βίντεο/σποτ βαρύνει αποκλειστικά τον ανάδοχο και θα περιλαμβάνεται στο συνολικό τίμημα της προσφοράς του. 4. Η αγορά δικαιωμάτων χρήσης αποσπασμάτων της μουσικής επένδυσης θα περιλαμβάνεται στο συνολικό τίμημα της προσφοράς του αναδόχου. 5. Θέματα νόμιμης χρήσης ή άδειες του απαιτούμενου λογισμικού ή δικαιωμάτων χρήσης αποσπασμάτων βίντεο υψηλής ευκρίνειας από βιβλιοθήκες οπτικοακουστικού υλικού αποτελούν υποχρέωση του Αναδόχου, που φέρει πλήρως τη σχετική ευθύνη. 6. Η αφήγηση κειμένων θα εκφωνείται από εξειδικευμένο προσωπικό με ευθύνη του Αναδόχου. Ο ανάδοχος θα είναι υπεύθυνος για την καταβολή αμοιβών και ασφαλιστικών εισφορών προς το πρόσθετο εξειδικευμένο προσωπικό καθώς και του studio ηχογράφησης που θα χρησιμοποιηθεί για την εκτέλεση των συμβατικών του υποχρεώσεων. 7. Επαγγελματικό μοντάζ με τη χρήση εξειδικευμένου λογισμικού επεξεργασίας ήχου και εικόνας. 8. Ο Ανάδοχος υποχρεούται, καθ’ όλη τη διάρκεια εκτέλεσης του έργου του, να συνεργάζεται με την Αναθέτουσα Αρχή, να λαμβάνει υπόψη του και να συμμορφώνεται προς τις οδηγίες, υποδείξεις και παρατηρήσεις της, για την άρτια υλοποίηση του έργου. 9. Με την παράδοση του έργου και των επιμέρους παραδοτέων αυτού, τα πνευματικά δικαιώματα του συνόλου του ανωτέρω έργου και των επιμέρους παραδοτέων αυτού, καθώς και το αποκλειστικό και απεριόριστο δικαίωμα όσον αφορά το χρόνο, χώρο και περιεχόμενο και το δικαίωμα χρήσης του έργου, (όπως ενδεικτικά και όχι περιοριστικά η άμεση ή έμμεση αναπαραγωγή με οποιοδήποτε μέσο και μορφή, εξ ολοκλήρου ή εν μέρει, η μετάδοση, η παρουσίαση ή η δημοσίευση σε οποιοδήποτε μέσο), μεταβιβάζονται αυτοδικαίως και ανήκουν στην Αναθέτουσα Αρχή (Πανεπιστήμιο Δυτικής Μακεδονίας). | ΝΑΙ (σε όλα) |  |  |

**Ημερομηνία: \_\_/\_\_/2022**

**Όνομα – Επωνυμία – Σφραγίδα – Υπογραφή**

**……………….…………………………………**